OpenLLM-France/wikimedia huggingface dataset:
# Tschermigita

La tschermigita és un mineral de la classe dels sulfats, que pertany al grup alum. El seu nom prové de la localitat de Tschermig (ara Čermníky), República Txeca, on va ser descoberta l'any 1853.

## Característiques

La tschermigita és un sulfat hidratat d'amoni i alumini. Cristal·litza en el sistema isomètric formant cristalls octahedrals o columnes fibroses, tot i que també s'hi troba en pols. És soluble en aigua. La seva duresa a l'escala de Mohs oscil·la entre 1,5 i 2. És de color blanc, i la seva ratlla també és blanca.
Segons la classificació de Nickel-Strunz, la tschermigita pertany a «07.CC: Sulfats (selenats, etc.) sense anions addicionals, amb H₂O, amb cations de mida mitjana i grans» juntament amb els següents minerals: krausita, tamarugita, kalinita, mendozita, lonecreekita, alum-(K), alum-(Na), lanmuchangita, voltaita, zincovoltaita, pertlikita, ammoniomagnesiovoltaita, kröhnkita, ferrinatrita, goldichita, löweita, blödita, nickelblödita, changoita, zincblödita, leonita, mereiterita, boussingaultita, cianocroita, mohrita, nickelboussingaultita, picromerita, polihalita, leightonita, amarillita, konyaita i wattevilleita.
Moltes mostres que es poden trobar a la venda d'aquest mineral, normalment vidres porpres de bona qualitat en matriu, són en realitat creats artificialment fent créixer cristalls d'aquest alum d'amoni en un laboratori. La godovikovita és producte de la deshidratació de la tschermigita en la crema d'abocadors de carbó.

## Formació i jaciments

És un mineral secundari de formació rara, en jaciments de lignit i torba, així com en esquistos bituminosos. També es forma en la crema de carbó o d'enderrocs de mines de carbó, com eflorescències voltant de les solfatares o respiradors geotermals de gasos i fumaroles. Sol trobar-se associada a altres minerals com: guix, amoniojarosita, epsomita, rostita, alunogen, boussingaultita, mascagnita o voltaita.

## Referències

* ↑ «Tschermigite» (en anglès). Mindat. [Consulta: 7 febrer 2015].
* ↑ «Alum Group» (en anglès). Mindat. [Consulta: 7 febrer 2015].
# Sinagoga Holandesa

La Sinagoga Holandesa (neerlandès: Hollandse Synagoge: també coneguda com a Sinagoga Shomré Fades) és una sinagoga ortodoxa moderna construïda en la ciutat d'Anvers, Bèlgica. L'edifici es diu així perquè va ser encarregat pels descendents de jueus que van arribar a Anvers des dels Països Baixos en el segle xix. Va ser la primera gran sinagoga a Anvers. Actualment, la sinagoga s'utilitza per a serveis només en dates especials com Roix Ha-Xanà i Yom Kippur. Fou construïda per l'arquitecte jueu Joseph Hertogs (1861-1930) en estil neomudèjar, va ser inaugurada en 1893 en el carrer Bouwmeestersstraat 7.

## Referències

* ↑ http://www.shomre-hadas.be/
# Evoxymetopon taeniatus

Evoxymetopon taeniatus és una espècie de peix pertanyent a la família dels triquiúrids.

## Descripció

* Pot arribar a fer 200 cm de llargària màxima (normalment, en fa 155) i 1.700 g de pes.
* Cos blanc argentat amb diverses ratlles longitudinals de color groc clar i una àrea de color vermell marronós clar al dors.
* 81-90 radis tous a l'aleta dorsal i 60 a l'anal.
* Línia lateral força recta i situada més a prop del contorn ventral del cos que del dorsal.

## Hàbitat

És un peix marí i bentopelàgic que viu normalment entre 100 i 200 m de fondària al talús continental i, de vegades també, a la plataforma continental, i entre les latituds 35°N-29°S i 126°E-39°W.

## Distribució geogràfica

Es troba a l'Atlàntic occidental (les Bahames, el mar Carib i el sud del Brasil) i el Pacífic nord-occidental (sud de la península de Corea).

## Observacions

És inofensiu per als humans.

## Referències

* ↑ Gill T. N., 1863. Synopsis of the family of lepturoids, and description of a remarkable new generic type. Proc. Acad. Nat. Sci. Phila. v. 15. 224-229.
* ↑ «Entrada a uBio» (en anglès). [Consulta: 8 abril 2020].
* ↑ Gill, T. N., 1863. Synopsis of the family of lepturoids, and description of a remarkable new generic type. Proceedings of the Academy of Natural Sciences of Philadelphia v. 15: 224-229.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Nakamura, I. i N.V. Parin, 1993.
* ↑ Cervigón, F., 1994. Los peces marinos de Venezuela. Volum 3. Fundación Científica Los Roques, Caracas, Veneçuela. 295 p.
* ↑ Figueiredo, J.L. i N.A. Menezes, 2000. Manual de peixes marinhos do sudeste do Brasil. VI. Teleostei (5). Museu de Zoologia, Universidade de São Paulo. Brasil. 116 p.

## Enllaços externs

* BioLib (anglès)
* AQUATAB
# Mercedes Pérez Merino

María Mercedes Pérez Merino (Madrid, 18 de novembre de 1960) és una sindicalista i política espanyola.
Nascuda el 18 de novembre de 1960 a Madrid, Pérez, treballadora des dels 16 anys, va exercir de delegada sindical a Comissions Obreres (CCOO) durant gairebé tres dècades. Es va destacar com una de les espartanes de «Coca-Cola en lluita», que va combatre l'ERO a l'embotelladora CASBEGA a Fuenlabrada, i després de 4 anys, 10 mesos i 21 dies de lluita contra Coca Cola, van obtenir el compromís de la multinacional a garantir la producció i l'ocupació.
Candidata al número 6 de la lista a Madrid d'Unides Podem per a les eleccions al Congrés dels Diputats d'abril de 2019, va resultar elegida diputada.

## Referències

* 1 2 «XIII Legislatura (2019-2019). Pérez Merino, Mercedes». Congrés dels Diputats. [Consulta: setembre 2020].
* 1 2 Gil, Iván «Mercedes Pérez, la 'espartana' de Coca-Cola que se enfrentó a Marcos de Quinto». El Confidencial, 13-04-2019.
* ↑ Barrios Corredera, Carmen «Mercedes Pérez Merino, la sindicalista que ha cambiado de barricada». Nueva Tribuna, 14-05-2019.
* ↑ «Victoria de Coca-Cola En Lucha tras 1.786 días de pelea». Nueva Tribuna, 14-12-2018.
# Birchwood (Wisconsin)

Birchwood és una població dels Estats Units a l'estat de Wisconsin. Segons el cens del 2000 tenia 518 habitants.

## Demografia

Segons el cens del 2000, Birchwood tenia 518 habitants, 227 habitatges, i 142 famílies. La densitat de població era de 177 habitants per km².
Dels 227 habitatges en un 26,9% hi vivien nens de menys de 18 anys, en un 46,7% hi vivien parelles casades, en un 11,9% dones solteres, i en un 37,4% no eren unitats familiars. En el 33,9% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,9.
Per edats la població es repartia de la següent manera: un 25,1% tenia menys de 18 anys, un 5,8% entre 18 i 24, un 25,3% entre 25 i 44, un 21,6% de 45 a 60 i un 22,2% 65 anys o més.
L'edat mediana era de 41 anys. Per cada 100 dones de 18 o més anys hi havia 90,2 homes.
La renda mediana per habitatge era de 23.636 $ i la renda mediana per família de 35.795 $. Els homes tenien una renda mediana de 22.000 $ mentre que les dones 19.091 $. La renda per capita de la població era de 14.237 $. Aproximadament el 4,5% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Birchwood» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Birchwood». American Fact Finder. Oficina del Cens dels Estats Units, 12-01-2010.
# Antelope Canyon

Antelope Canyon és un canyó molt visitat i fotografiat situat a Arizona, Estats Units. Es troba a la Nació Navajo prop de Page, Arizona. Inclou dues zones separades: Upper Antelope Canyon o The Crack; i Lower Antelope Canyon o The Corkscrew. El nom en idioma navajo del canyó Upper Antelope és Tsé bighánílíní que significa "el lloc on l'aigua corre a través de les roques." El Lower Antelope Canyon es diu Hazdistazí o "Hasdestwazi" que vol dir "arcs de roca en espiral".
Aquest canyó es va formar per erosió de la pedra sorrenca del tipus Navajo (Navajo sandstone), principalment per inundacions sobtades especialment durant les pluges del monsó nord-americà, que corren en la conca de drenatge recollint la sorra i dipositant-la en estrets passadissos rocosos que al llarg del temps agafen una forma característica.

## Turisme i fotografia

Els navajos només hi van permetre l'accés a partir de 1997, i la visita s'ha de fer obligatòriament amb guies, ja que en cas d'inundació sobtada hi ha risc de mort. La fotografia necessita un rang d'exposició molt ample, sovint de 10 EV o més per la reflexió de la llum en les parets del canyó.

## Referències

* ↑ John Crossley. «Slot Canyons of the American Southwest - Antelope Canyon». [Consulta: 5 setembre 2006].
* 1 2 Kelsey, Michael. Non-Technical Canyon Hiking Guide to the Colorado Plateau (5th edition). Provo, Utah, USA: Kelsey Publishing, 2006. ISBN 0944510221.
* ↑ «Navajo Parks & Recreation - Antelope Canyon». Arxivat de l'original el 2009-06-06. [Consulta: 19 octubre 2011].
* ↑ Martrès, Laurent. Photographing the Southwest - Volume 2 - A guide to the natural landmarks of Arizona (2nd Edition). Alta Loma, CA, USA: PhototripUSA, 2006. ISBN 0916189139.

## Enllaços externs

* Antelope Canyon Navajo Tribal Park Arxivat 2009-06-06 a Wayback Machine. at Navajo Parks and Recreation Dept.
* Imprints of Light - Antelope Canyon and Horseshoe Bend Trip Report
* Slot Canyons of the American Southwest - Antelope Canyon
# Fabián Estay

Fabián Raphael Estay Silva (5 d'octubre de 1968) és un exfutbolista xilè.

## Selecció de Xile

Va formar part de l'equip xilè a la Copa del Món de 1998.

## Referències

* ↑ Fabián Estay a National-Football-Teams.com (anglès)
* ↑ International career details a rsssf
* ↑ Mundialistas chilenos
# Rioja Alta

La Rioja Alta és la regió més occidental de la comunitat autònoma de La Rioja (Espanya). La comprenen els municipis situats al costat de les lleres dels rius Tirón, Oja i Najerilla, és a dir, les comarques d'Haro, Santo Domingo de la Calzada, Ezcaray, Nájera i Anguiano. Aquests territoris limiten al nord amb el marge dret del riu Ebre, a l'est per la Serra de Moncalvillo i Serra de Camero Nuevo, al sud amb la Serra de Castejón i els Picos de Urbión on comença la província de Sòria i a l'oest amb la província de Burgos.

## Municipis
### Vall
#### Haro

* Ábalos
* Anguciana
* Briñas
* Briones (Ventas de Valpierre)
* Casalarreina
* Cellorigo
* Cidamón (Casas Blancas, Madrid de los Trillos)
* Cihuri
* Cuzcurrita de Río Tirón
* Foncea
* Fonzaleche (Villaseca)
* Galbárruli (Castilseco)
* Gimileo
* Haro
* Ochánduri
* Ollauri
* Rodezno (Cuzcurritilla)
* Sajazarra
* San Asensio (Barrio de La Estrella)
* San Millán de Yécora
* San Torcuato
* San Vicente de la Sonsierra (Peciña, Rivas de Tereso)
* Tirgo
* Treviana
* Villalba de Rioja
* Zarratón

#### Nájera

* Alesanco
* Alesón
* Arenzana de Abajo
* Arenzana de Arriba
* Azofra
* Badarán
* Bezares
* Bobadilla
* Camprovín (Mahave)
* Cañas
* Canillas de Río Tuerto
* Cárdenas
* Castroviejo
* Cordovín
* Hormilla
* Hormilleja
* Huércanos
* Manjarrés
* Nájera
* Santa Coloma
* Torrecilla sobre Alesanco
* Tricio
* Uruñuela
* Villar de Torre
* Villarejo

#### Santo Domingo de la Calzada

* Bañares
* Baños de Rioja
* Castañares de Rioja
* Cirueña (Ciriñuela)
* Corporales (Morales)
* Grañón
* Herramélluri (Velasco)
* Hervías
* Leiva
* Manzanares de Rioja (Gallinero de Rioja)
* Santo Domingo de la Calzada
* Santurde de Rioja
* Santurdejo
* Tormantos
* Villalobar de Rioja
* Villarta-Quintana (Quintana, Quintanar de Rioja)

### Sierra
#### Anguiano

* Anguiano (Las Cuevas)
* Baños de Río Tobía
* Berceo
* Brieva de Cameros
* Canales de la Sierra
* Estollo (San Andrés del Valle)
* Ledesma de la Cogolla
* Pedroso
* Mansilla de la Sierra (Tabladas)
* Matute
* San Millán de la Cogolla (El Lugar del Río)
* Tobía
* Ventrosa
* Villavelayo
* Villaverde de Rioja
* Viniegra de Abajo
* Viniegra de Arriba

#### Ezcaray

* Ezcaray (Altuzarra, Ayabarrena, Azárrulla, Cilbarrena, Posadas, San Antón, Turza, Urdanta, Zaldierna)
* Ojacastro (Amunartia, Arviza o Arviza Barrena, San Asensio de los Cantos, Tondeluna, Ulizarna, Uyarra, Zabárrula)
* Pazuengos (Villanueva, Ollora)
* Valgañón (Anguta)
* Zorraquín

## Vegeu també

* Comarques de la Rioja
* Rioja Mitjana
* Rioja Baixa
# Theodor Lemba

Theodor Lemba (Tallinn, 9 d'octubre de 1876 - Lindenhurst, 16 de maig de 1962) va ser un pianista estonià. És considerat el primer pianista de concerts estonians.

## Vida i Música

Theodor Lemba va néixer en una família de músics. El seu germà fou el pianista i compositor Artur Lemba (1885-1963), la seva germana la mezzo-soprano Ludmilla Hellat-Lemba (1879-1945). Theodor Lemba va completar els seus estudis de piano amb Felix Blumenfeld i Karel van Ark al Conservatori de Sant Petersburg el 1901.
Theodor Lemba va celebrar èxits en aparicions a Europa occidental i a Rússia, especialment juntament amb el violinista txec Jan Kubelík. El 1904 Lemba assistí a classes magistrals amb Theodor Leschetizky a Viena.
De 1905 a 1914 Lemba fou professor a l'escola de música de la Riga Livònia, de la qual fou director i copropietari. De 1915 a 1922 va ser professor al Conservatori de Petrograd, de 1919 amb el títol de professor. Després va tornar a casa seva a Estònia. Allà va ensenyar piano de 1922 a 1944 al Conservatori de Tallinn.
El 1944, Lemba va fugir a Alemanya abans de l'ocupació soviètica d'Estònia. Va emigrar als Estats Units el 1949, on es va establir a Great Falls (Montana).

## Referències

* ↑ Eesti elulood. Tallinn: Eesti Entsüklopeediakirjastus 2000 (= Eesti entsüklopeedia 14) ISBN 9985-70-064-3, pàg. 234
# Mas del Barrufet (Reus)

El Mas del Barrufet o el Mas del metge Barrufet és un edifici del municipi de Reus (Baix Camp), situat a la partida de la Raureda, al sud de la carretera de Tarragona, situat entre l'antic mas de Bofarull i l'antic mas de la Roureda, a la zona del nou complex urbanístic del Tecnoparc, i inclòs en l'Inventari del Patrimoni Arquitectònic de Catalunya.

## Descripció

És un edifici aïllat de planta baixa, dos pisos i terrat. La façana sud té un pis més amb terrat i totes les obertures cegues. Presenta una composició simètrica a partir de les obertures de la planta baixa. Semipilars de pedra artificial ordenen les quatre façanes en compartiments, amb buits en cadascun d'ells. Tant les portes com les finestres tenen arc carpanell molt rebaixat amb motllures emmarcant els muntants i les llindes. En el segon pis hi ha una galeria correguda de pilars de maons que separa els buits, alguns d'ells cecs. Presenta una barana massissa coronant l'edifici. L'edifici estava en estat ruïnós, però el 2010 va ser restaurat per la International Nut and Dried Fruit (INC), que l'ha adaptat i n'ha fet la seva seu.

## Història

Aquest mas era propietat del Doctor Pere Barrufet Puig, destacat membre del Foment Nacionalista Republicà, i home d'un conseqüent catalanisme progressiu. Barrufet fou un dels més important promotors d'unes reunions de metges anomenades "la Xeringa" que editaren anualment un opuscle, "Memorial de la Xeringa", sempre en català.

## Referències

* ↑ Amigó, Ramon. Materials per a l'estudi dels noms de lloc i de persona, i renoms, del terme de Reus. Reus: Associació d'Estudis Reusencs, 1988, p. 80. ISBN 8486387655.
* 1 2 «Mas Barrufet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
* ↑ «Reus es consolida com a referent internacional dels fruits secs». La Xarxa, comunicació local. [Consulta: 7-X-2015].

## Enllaços externs

* INC International Nut and Dried Fruit
# Mertensophryne anotis

Mertensophryne anotis és una espècie d'amfibi que viu a Moçambic i Zimbàbue.
Està amenaçada d'extinció per la pèrdua del seu hàbitat natural.

## Referències

* Poynton, J.C. & Channing, A. 2004. Stephopaedes anotis. Llista Vermella d'Espècies Amenaçades de la UICN 2006. Consulta: 11 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, vol. 297, 2006, pàg. 365.
# Querees

Querees és el nom dels següents personatges:
* Querees (polític), polític atenenc del segle V-IV aC.
* Querees (prepòsit), seguidor d'Antígon el Borni del segle iv aC.
* Querees (escultor), escultor grec del segle iv aC.
* Querees (historiador), historiador romà del segles II-III aC.
* Gai Cassi Quèrees, l'assassí de l'emperador Calígula, del segle i.
* L'Amor de Querees i Cal·lírroe, novel·la grega del segle ii.
# Bird

«Bird» té aquests significats:
* Biografies:
** Henry Bird (escaquista) (1830-1908), jugador d'escacs anglès
** John Bird (1709-1776), astrònom i fabricant d'instruments astronòmics anglès
** Larry Bird (1956), jugador de bàsquet estatunidenc
** Lester Bird (1938), polític i atleta d'Antigua i Barbuda
** Bird renom de Charlie Parker (1920-1955), saxofonista i compositor estatunidenc de jazz
* Miscel·lània:
** Obertura Bird, obertura d'escacs irregulars creada per Henry Bird
** Bird (pel·lícula), pel·lícula biogràfica estatunidenca de 1988, dirigida per Clint Eastwood i protagonitzada per Forest Whitaker, que narra la vida del saxofonista Charlie Parker
** BIRD, minisatèl·lit experimental alemany
# Sistema Gladiador

El Sistema Gladiador és un sistema de competició aplicat a torneigs d'escacs. Fou introduït per primer cop a la pràctica competitiva al Campionat d'escacs de Dinamarca de 2006.
En els torneigs d'escacs per sistema gladiador, el resultat de taules no és vàlid. En cas que una partida acabi en taules, es juga una altra vegada amb els colors invertits i un ritme de joc més curt. En concret, la primera partida es juga de manera que cada jugador té 100 minuts per 40 jugades i després 30 minuts addicionals, sempre afegint 30 segons per jugada. En cas que hi hagi unes noves taules, el ritme de joc es va accelerant, reduint el temps disponible per jugador a 25 minuts, afegint 10 segons per jugada. En cas de fer taules novament, els jugadors decidiran el resultat de la partida jugant partides llampec, a 10 minuts per jugador, amb 5 segons addicionals per moviment.

## Enllaços externs

* The Week in Chess 596 10 d'abril de 2006, per Mark Crowther: 5) Danish Championship Arxivat 2009-01-04 a Wayback Machine.
* The Daily Dirt Chess Blog: Comment on National Championship Beat
# Rima Sultana Rimu

Rima Sultana Rimu (Ramu, Bangladesh, c. 2002) és una educadora i activista bengalina pels drets humans de la minoria ètnica rohingya i de les comunitats autòctones que hi conviuen. Imparteix sessions d'alfabetisme i actua de mediadora al Basar de Cox bengalí —on s'hi troba un dels conjunts de camps de refugiats més poblats del món— amb tallers sobre drets de les dones, alfabetisme i en matèria de resolució de conflictes a través de la ràdio i del teatre.

## Contribució social

Rima Sultana Rimu va néixer pels volts de 2002 al poble de Ramu, a la província bengalina del Basar de Cox i filla de família pagesa. L'any 2018, a 17 anys, va involucrar-se en la xarxa internacional Young Women for Leadership, que pertany a la Xarxa Mundial de Dones Pacificadores en col·laboració amb l'organització local pels drets de les dones Jago Nari Unnayan Sangsta, que rep el suport de l'ONU Dones. A partir d'aquell moment hi va actuar com a ambaixadora i va desenvolupar amb altres companyes bengalines diversos plans d'alfabetisme i càlcul elemental. Aquestes formacions eren impartides a 60 dones i a la quitxalla de la minoria ètnica amenaçada rohingya al camp de Balukhali (que patia uns nivells d'analfabetisme molt alarmants; més del 50% en menors de 12 anys), i també a 60 dones bengalines més de les comunitats d'acollida limítrofs.
També va contribuir a fer minvar les tensions creixents entre la població autòctona i l'allau de refugiats i de sol·licitants d'asil rohingyes, que cap a finals de la dècada del 2010 es van agreujar significativament atesa la pobresa preexistent a la província del Basar de Cox. A través de l'ús de la ràdio, d'obres teatrals i d'altres tecnologies, va treballar amb altres noies al llarg de 2019 i 2020 en tallers de lectura, escriptura, sobre drets de les dones i de mediació a fi de promoure diàlegs positius i establir ponts entre ambdues comunitats convivents.
Per aquesta tasca humanitària, l'any 2020 fou designada com una de les dones més influents i inspiradores del planeta per la cadena britànica BBC, a través de la seva iniciativa 100 Women BBC.

## Referències

* 1 2 «From where I stand: “Teaching girls how to read and write is one of the biggest ways I can make a difference”» (en anglès). ONU Dones, 19-10-2020 [Consulta: 2 desembre 2020].
* 1 2 3 4 Xarxa Mundial de Dones Pacificadores «Amplifying women’s voices towards sustainable and inclusive peace» (en anglès). 2018 Annual Report, 2018 [Consulta: 2 desembre 2020].
* 1 2 3 Kamruzzaman, MD «Bangladeshi educating Rohingya earns global praise» (en anglès). Anadolu Agency, 30-11-2020 [Consulta: 2 desembre 2020].
* ↑ «BBC 100 Women 2020: Who is on the list this year?» (en anglès). BBC, 23-11-2020 [Consulta: 2 desembre 2020].
# Mortemer (Sena Marítim)

Mortemer és un municipi francès situat al departament del Sena Marítim i a la regió de Normandia. L'any 2007 tenia 108 habitants.

## Demografia
### Població

El 2007 la població de fet de Mortemer era de 108 persones. Hi havia 44 famílies de les quals 12 eren unipersonals (8 homes vivint sols i 4 dones vivint soles), 12 parelles sense fills, 12 parelles amb fills i 8 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 45 eren l'habitatge principal de la família, 3 eren segones residències i 1 estava desocupat. Tots els 49 habitatges eren cases. Dels 45 habitatges principals, 33 estaven ocupats pels seus propietaris i 12 estaven llogats i ocupats pels llogaters; 1 tenia una cambra, 4 en tenien dues, 3 en tenien tres, 13 en tenien quatre i 24 en tenien cinc o més. 39 habitatges disposaven pel capbaix d'una plaça de pàrquing. A 29 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Mortemer el 2009 :
| Homes | Edats | Dones |
| 0 | 95 o + | 0 |
| 4 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 0 |
| 8 | 55 a 59 | 4 |
| 4 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 4 |
| 8 | 30 a 34 | 4 |
| 0 | 25 a 29 | 0 |
| 0 | 20 a 24 | 0 |
| 8 | 15 a 19 | 0 |
| 8 | 10 a 14 | 8 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 71 persones, 52 eren actives i 19 eren inactives. De les 52 persones actives 49 estaven ocupades (28 homes i 21 dones) i 3 estaven aturades (1 home i 2 dones). De les 19 persones inactives 7 estaven jubilades, 5 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa d'hostatgeria i restauració.
L'únic servei als particulars que hi havia el 2009 era un restaurant.
L'any 2000 a Mortemer hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Mortemer a l'INSEE.
* Évolution et structure de la population Fitxa amb el detall de dades de Mortemer a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.